**ELEKTRONINIŲ PASLAUGŲ TEIKIMO SUTARTIS Nr. \_\_\_\_\_\_\_\_\_\_\_\_\_\_\_\_**

Klaipėda Data

***AB „Klaipėdos energija“***, kurią atstovauja *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,* veikianti pagal bendrovės generalinio direktoriaus 2020 m. gegužės 19 d. įsakymą Nr. R-10E-110, viena šalis, toliau vadinama ***Tiekėju***, ir ***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****,*įmonės kodas \_\_\_\_\_\_\_\_\_\_\_\_\_\_\_\_, adresas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, toliau vadinama ***Vartotoju***, atstovaujama ***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****,* veikiančio pagal bendrovės įstatus (nuostatus), kita šalis, toliau abi kartu vadinamos ***Šalys***, o kiekviena atskirai ***Šalis,*** sudaro šią sutartį.

1. ***Sutarties dalykas***

*Sutartis* reglamentuoja ***Tiekėjo*** paslaugų teikimą elektroniniais kanalais (internetu) adresu **www.klenergija.lt**/E-paslaugos:

1.1. ***Vartotojo*** nuosavybėje esančių arba administruojamų objektų šilumos ir(ar) karšto vandens apskaitos prietaisų (toliau *Sutartyje* – apskaitos prietaisų) rodmenų deklaravimą ***Tiekėjui***;

1.2*.* mokėjimo dokumento – PVM sąskaitos faktūros (toliau *Sutartyje* – *Sąskaitos*) pateikimą ***Vartotojui.***

**2. *Tiekėjas*** įsipareigoja:

2.1. suteikti ***Vartotojui*** naudotojo vardą ir išsiųsti el. laišką su nuoroda, per kurią vykdomas prisijungimas prie E-Paslaugų savitarnos svetainės, deklaruojant apskaitos prietaisų rodmenis internetu bei peržiūrint pateiktą *Sąskaitą*;

2.2. išsiųsti ***Vartotojui*** el. laišką su nuoroda *Sutarties* 5.10 punkte nurodytu el. paštu kitą dieną po *Sutarties* pasirašymo;

2.3. elektroniniais kanalais atsiųstus pranešimus apie ***Vartotojo*** objekte (objektuose) esančių apskaitos prietaisų rodmenis pripažinti ir laikyti ***Vartotojo*** pasirašytais ir patvirtintais bei atlikti sunaudotos šilumos ir šilumos, skirtos karštam vandeniui ruošti, paskaičiavimą;

2.4. elektroniniais kanalais pateikti ***Vartotojui*** *Sąskaitą* iki 10-os poataskaitinio mėnesio dienos;

2.5. taikyti tinkamas organizacines ir technines priemones, skirtas ***Vartotojo*** pateikiamiems duomenims apsaugoti nuo atsitiktinio ar neteisėto sunaikinimo, pakeitimo, atskleidimo ar nuo bet kokio nors kitokio neteisėto tvarkymo.

**3.** ***Vartotojas*** įsipareigoja:

3.1. paskirti atsakingą asmenį, kuriam bus suteiktas naudotojo vardas bei pasirinktas slaptažodis, ir kuris atliks apskaitos prietaisų rodmenų deklaravimą;

3.2. deklaruoti elektroniniais kanalais (internetu) apskaitos prietaisų rodmenis nuo 25 iki paskutinės ataskaitinio mėnesio dienos;

3.3. pripažinti ir laikyti pasirašytais ir patvirtintais ***Tiekėjui*** atsiųstus apskaitos prietaisų rodmenis;

3.4. pripažinti ir laikyti atitinkančiomis originalą ***Tiekėjo Vartotojui*** elektroniniais kanalais pateiktas *Sąskaitas*;

3.5. laikytis ***Tiekėjo*** nustatytų sąlygų ir užtikrinti, kad paslaugomis, ***Tiekėjo*** teikiamomis atitinkamu elektroniniu kanalu, ***Tiekėjo*** suteiktu naudotojo vardu ir susikurtu slaptažodžiu būtų naudojamasi laikantis Lietuvos Respublikos teisės aktų;

3.6. saugoti prisijungimo duomenis (naudotojo vardas ir slaptažodis komplekte) ir nedelsiant informuoti ***Tiekėją*** apie šių priemonių praradimą ar slaptumo pažeidimą.

**4. *Šalių*** atsakomybė

4.1. ***Vartotojas*** atsako, kad jo paskirtas atsakingas asmuo laikytųsi šioje *Sutartyje* numatytos tvarkos. Jei ***Vartotojas*** nesilaiko šių reikalavimų, ***Tiekėjas*** atleidžiamas nuo bet kokios atsakomybės ar su *Sutartimi* susijusių įsipareigojimų;

4.2. nė viena iš ***Šalių*** neturi teisės reikalauti, kad antroji ***Šalis*** įvykdytų įsipareigojimus, jeigu viena ***Šalis*** negalėjo vykdyti *Sutarties* sąlygų dėl nenugalimos jėgos (force majeure) aplinkybių. ***Šalys*** susitaria laikytis Civilinio kodekso 6.212 straipsnio ir Lietuvos Respublikos nutarimų dėl nenugalimos jėgos (force majeure) aplinkybių taikymo;

4.3. ***Tiekėjas*** neatsako, jei ***Vartotojas*** negalėjo naudotis elektroniniais kanalais dėl to, kad neturėjo kompiuterinės, programinės ar kitos įrangos arba dėl to, kad ši įranga buvo sugedusi. ***Tiekėjas*** neįsipareigoja užtikrinti nepertraukiamo e. savitarnos veikimo, kadangi jos veikimui gali daryti įtaką veiksniai, nepriklausantys nuo ***Tiekėjo*** valios;

4.4. ***Tiekėjas*** neatsako už ***Vartotojo*** pranešime nurodytus klaidingus duomenis, jei šie yra techniškai teisingi ir tinkamai suformuoti. ***Vartotojas*** yra atsakingas ne tik už savo, bet ir už trečiųjų asmenų jo vardu elektroniniais kanalais pateiktus pranešimus.

***5. Kitos sąlygos***

5.1. Naudotojo vardas galioja neterminuotai. ***Vartotojas*** bet kuriuo metu gali pasikeisti slaptažodį prisijungęs prie E-paslaugos. Slaptažodis turi būti sudarytas iš min. 10 simbolių, tarp kurių turi būti bent viena didžioji ir mažoji raidės;

5.2. ***Vartotojui*** praradus slaptažodį ir pasinaudojus E-paslaugos sistemoje priminimo nuoroda „Pamiršote slaptažodį“, ***Tiekėjas*** išsiunčia el. laišką su nuoroda *Sutarties* 5.10 punkte nurodytu el. paštu;

5.3. jeigu keičiasi ***Vartotojo*** rekvizitai, nurodyti *Sutarties* 5.10 punkte, ***Vartotojas*** privalo nedelsiant apie tai informuoti ***Tiekėją***. Neįvykdęs šio reikalavimo, ***Vartotojas*** negali reikšti pretenzijų, kad ***Tiekėjo*** veiksmai, atlikti pagal paskutinius jam žinomus ***Vartotojo*** rekvizitus, neatitinka *Sutarties*, arba, kad jis negavo pranešimų;

5.4. pavėluotai deklaruoti apskaitos prietaisų rodmenys nebus priimami ir sunaudotas šilumos kiekis bus paskaičiuotas pagal Šilumos pirkimo – pardavimo sutartyje (Šilumos vartojimo pirkimo – pardavimo sutartyje) nustatytą tvarką;

5.5. ***Tiekėjas*** suteikia ***Vartotojui*** galimybę prisijungus prie **www.klenergija.lt**/E-paslaugos peržiūrėti jam išrašytas *Sąskaitas* už praėjusius ataskaitinius mėnesius, jas atsispausdinti bei išsisaugoti savo laikmenose;

5.6. ***Tiekėjas*** išsiunčia ***Vartotojui*** pranešimą apie jam išrašytą *Sąskaitą* *Sutarties* 5.10 punkte nurodytu el. paštu;

5.7. ***Tiekėjas*** turi teisę vienašališkai pakeisti sistemos teikiamų paslaugų pobūdį, tvarką bei šios *Sutarties* sąlygas apie tai paskelbiant E-paslaugoje. Pakeitimai įsigalioja nuo jų paskelbimo E-paslaugoje dienos. Jei po pakeitimo ar papildymo ***Vartotojas*** raštu nepraneša apie atsisakymą naudotis E-paslauga ir toliau naudojasi E-paslaugos savitarnos paslaugomis, laikoma, kad jis sutinka su pakeitimu ar papildymu;

5.8. ***Tiekėjas*** įsipareigoja užtikrinti ***Vartotojo*** asmens duomenų saugumą, įgyvendinti tinkamas technines ir organizacines priemones asmens duomenims apsaugoti pagal Asmens duomenų teisinės apsaugos įstatymą ir kitus asmens duomenų tvarkymą reglamentuojančius norminius teisės aktus (***Tiekėjo*** valdytojo kodas P2458);

5.9. įsigaliojus šiai *Sutarčiai,* popieriuje atspausdintos *Sąskaitos* paštu ***Vartotojui*** nebesiunčiamos;

5.10. ***Vartotojo*** paskirtas asmuo, atsakingas (pabraukti pasirinktą variantą) \*:

 a) už *Sąskaitos* gavimą;

 b) už apskaitos prietaisų rodmenų deklaravimą ir *Sąskaitos* gavimą;

|  |
| --- |
| Atsakingas asmuo  |
| Mokėtojo kodas  |
| El. paštas  | Tel. Nr.  |

 Visus laukus privaloma užpildyti

5.11. Visų ***Šalių*** pasirašytos *Sutarties* elektroninė versija pateikiama kiekvienai ***Šaliai***. Visi *Sutarties* egzemplioriai turi vienodą juridinę galią;

5.12. ***Šalys*** susitaria, kad visi ginčai, atsirandantys vykdant *Sutarties* sąlygas, sprendžiami derybų būdu arba Lietuvos Respublikos įstatymų nustatyta tvarka teismuose;

5.13. *Sutartis* įsigalioja nuo jos sudarymo dienos. *Sutartis* neterminuota, kiekviena ***Šalis*** turi teisę ją nutraukti ir privalo paštu ar elektroniniais kanalais įspėti apie tai kitą ***Šalį*** prieš 30 dienų;

5.14. Informacija teikiama telefonais (8 46) 392 887, 8 (46) 392 889, el. paštu verslas@klenergija.lt, internetinėje svetainėje, adresu www.klenergija.lt.

***6. Baigiamosios nuostatos***

6.1. Visi pranešimai, susiję su reikalavimų, kylančių iš *Sutarties*, gynimu civilinio proceso tvarka, turi būti raštiški, siunčiami elektroniniu paštu arba paštu *Sutartyje* nurodytais ***Šalių*** adresais. Kiekviena ***Šalis*** turi teisę pasirinkti jai priimtiniausią pranešimo išsiuntimo būdą. Jei pranešimas siunčiamas elektroniniu paštu, laikoma, kad jį ***Šalis*** gavo tą pačią dieną. Jei pranešimas siunčiamas paštu, laikoma, kad jį ***Šalis*** gavo praėjus 7 (septynioms) kalendorinėms dienoms nuo išsiuntimo.

Aš, ***Vartotojas***, patvirtinu, kad pateikti duomenys yra teisingi, ir pageidauju, kad *Sąskaitos* už AB „Klaipėdos energija“ suteiktas paslaugas bei papildoma informacija būtų pateiktos tik elektroniniu būdu. Patvirtinu, kad esu susipažinęs su Lietuvos Respublikos teisės aktų reikalavimais elektroniniu būdu išrašomoms ir gaunamoms sąskaitoms.

**7. Šalių adresai**

|  |  |  |
| --- | --- | --- |
| ***Tiekėjas***  |  | ***Vartotojas*** |
| *AB „Klaipėdos energija”* |  |  |
| *Danės g. 8, 92109 Klaipėda* |  |  |
| *Įmonės kodas 140249252* |  | *Įmonės kodas*  |
| *PVM mokėtojo kodas LT402492515* |  | *PVM mokėtojo kodas*  |
| *a. s. Nr. LT857044060000708123* |  | *a. s. Nr.*  |
| *AB „SEB bankas“, b. k. 70440* |  |  *b. k.*  |
| *Tel. (8 46) 410 859* |  | *Tel.*  |
|  |  | Sutinku su visomis *Sutarties* sąlygomis, jos išreiškia tikrąją mano valią. *Sutarties* egzempliorių gavau. Pasirašydamas *Sutartį* duodu ***Tiekėjui*** sutikimą tvarkyti savo duomenis |
|  |  |  |
|  |  |  |
| 20 |  | m.*Data* | mėn. |  | d. |  | m.*Data* |
| A.V. |  | A.V. |